laion/Wikipedia-Exotic huggingface dataset:
რიზეს პროვინცია

რიზეს პროვინცია (თურქ. Rize ili) — პროვინცია (ილი) ჩრდილო-აღმოსავლეთ თურქეთში, შავი ზღვის რეგიონში. ადმინისტრაციული ცენტრი – ქალაქი რიზე. მოიცავს 12 რაიონს. რიზეს პროვინცია მოქცეულია შავ ზღვასა (ჩრდილოეთით) და ჭანეთის ქედს (სამხრეთით) შორის. პროვინციას აღმოსავლეთით ესაზღვრება ართვინის პროვინცია, სამხრეთით – ბაიბურთისა და ერზურუმის, ხოლო დასავლეთით ტრაპიზონის პროვინციები. მოსახლეობა 361 ათ. ადამიანი (2007): თურქები, ლაზები, ხემშინები. უდიდესი ქალაქებია: რიზე (78 ათ. ადამიანი, 2000), ჩაიბაში. თურქეთის რეგიონები თურქეთის პროვინციები თურქეთის რაიონები Province of RIZE ↑ Population of provinces by years - 2000-2018 — Turkish Statistical Institute. <a href="https://wikidata.org/wiki/Track:Q1375058"></a>
ბაიბურთის პროვინცია

ბაიბურთის პროვინცია (თურქ. Bayburt ili) — პროვინცია (ილი) ჩრდილო-აღმოსავლეთ თურქეთში, შავი ზღვის რეგიონში. ადმინისტრაციული ცენტრი — ქალაქი ბაიბურთი. მოიცავს 3 რაიონს. ბაიბურთის პროვინცია მდებარეობს მდინარე ჭოროხის აუზში, ჭანეთის ქედის სამხრეთით. მას ესაზღვრება ერზურუმის, ერზინჯანის, გუმუშჰანეს, ტრაპიზონის და რიზეს პროვინციები. მოსახლეობა 85 ათ. ადამიანი (2007). უდიდესი ქალაქია: ბაიბურთი (32 ათ. ადამიანი, 2000). თურქეთის რეგიონები თურქეთის პროვინციები თურქეთის რაიონები Province of BAYBURT ↑ Population of provinces by years - 2000-2018 — Turkish Statistical Institute. <a href="https://wikidata.org/wiki/Track:Q1375058"></a> ↑ Turkish Statistical Institute — 1926. <a href="https://wikidata.org/wiki/Track:Q1375058"></a><a href="https://wikidata.org/wiki/Track:Q55720486"></a>
ჯელალ ბაიარი

მაჰმუდ ჯელალ ბაიარი (დ. 16 მაისი, 1883 — გ. 22 აგვისტო, 1986) — თურქი პოლიტიკური და სახელმწიფო მოღვაწე. თურქეთის მე–3 პრეზიდენტი. დაიბადა 1883 წელს სოფელ უმურბეიში (ბურსას პროვინცია), რელიგიური მოღვაწისა და მასწავლებლის ოჯახში, სკოლის დამთავრების შემდეგ ბაიარმა მუშაობა დაიწყო ქალაქ გემლიკის სასამართლოში კლერკად. 1908 — შეუერთდა ახალგაზრდა თურქების პოლიტიკურ ორგანიზაციას "პროგრესისა და ერთობის კომიტეტს" (თურქ. «İttihad Terakki Cemiyeti»). 1919— აირჩიეს ოსმალეთის პარლამენტის დეპუტატად სარუხანიდან (ახლანდელი მანისა). 1920 — ბაიარი გადავიდა ანკარაში და შეუერთდა მუსტაფა ქემალ ათა თურქს და თურქეთის განმათავისუფლებელ მოძრაობას. 1921 — გახდა ეკონომიკის მინისტრი. 1922 — თურქეთის დელეგაციის წევრი ლოზანის კონფერენციაზე. 1923 — დეპუტატი იზმირიდან 1924 — დააარსა საქმიანი ბანკი (თურქ. Türkiye İş Bankası) და იყო მისი გენერალური დირექტორი 1932 წლამდე. 1937–1939 — თურქეთის პრემიერ–მინისტრი. 1945 — დატოვა თურქეთის სახალხო რესპუბლიკური პარტია. 1946 — ადნან მენდერესთან ერთად დააარსა თურქეთის დემოკრატიული პარტია (თურქ. Demokrat Parti), რომელმაც 1950 წლის არჩევნებში მიიღო 408 ადგილი 487–დან. 1950–1960 — თურქეთის პრეზიდენტი (მთელი ეს პერიოდი პრემიერ–მინისტრი იყო ადნან მენდერესი). 1960 — დაამხეს სამხედრო გადატრიალების შედეგად და დააპატიმრეს. 1966 — მოხდა მისი რეაბილიტაცია. 1986 — გარდაიცვალა 103 წლის ასაკში. Celalbayar.org
პერსეფონე

პერსეფონე (ძვ. ბერძნ. Περσεφόνη), ზედწოდება — კორე ან კორა (ძვ. ბერძნ. Κόρη, ლათ. Cora) — ზევსისა და დემეტრას ასული, დედა-ბუნებისა და მიწის წიაღის დიდი ქალღმერთი, ჰადესის ცოლი, აჩრდილთა და ურჩხულთა მრისხანე დედოფალი, ჰადესთან ერთად ზის ბნელეთის ტახტზე, ისმენს სულთა საჩივრებს და აღასრულებს ქმრის განაჩენს. ასეა ჰომეროსთან. ამ თვალსაზრისით, უფრო აქტიურია, ვიდრე ზღვათა მეუფის პოსეიდონის ცოლი ამფიტრიტე. ოდისევსის, ორფევსის, ჰერაკლეს, პეირითოოსის ქვესკნელში მოგზაურობის დროს ქმარზე დიდ როლს ასრულებს. ბევრი ორეული ჰყავს, გაიგივებულია ქალწულ კორესთან, მოგვიანებით კიდევ — გეასთან, რეასთან, ჰეკატესთან, ისიდასთან, რომაელთა პროზერპინასთან და ლიბერასთან, — მაგრამ თავისი მტკიცე, ნათელი, ცოცხალი სახე შეინარჩუნა; დავიწყებულია ძველი ვერსია, რომლის მიხედვითაც ქვესკნელის მდინარის ღმერთის შტამომავალია და გულქვა მბრძანებელი. პროზასა და ხელოვნებაში პერსეფონე ნაყოფიერების ლამაზი ქალღმერთია, დედამისთან ერთად, შუქისა და სიკეთის მაუწყებელი, შემდგომი დამატებაა რომაელ პოეტთა ცნობა, მოკვდავებს კულულს აჭრის და სიკვდილის ღმერთს გადასცემსო (ვერგილიუსი). მართალია, ჰომეროსთანაც ქუფრი პლუტონის ცოლია, მაგრამ კავშირს არ წყვეტს მწვანე ბუნების ქალღმერთ დედასთან, უფრო ნაზი და ალერსიანი სახე აქვს, ვიდრე შავეთის დედოფალს შეეფერება. ასე იყო დედამიწაზეც. გელოვანი ალ., მითოლოგიური ლექსიკონი, თბილისი, 1983. ↑ „მითოლოგიური ლექსიკონი“, 1983, გვ. 407 ↑ „მითოლოგიური ლექსიკონი“, 1983, გვ. 263
დიანა (მითოლოგია)

დიანა (ლათ. „დივ-ანა“) — რომაელთა არტემიდე. პირველად ძველი იტალიური ღვთაება იყო და განთქმული ორსახოვანი იანუსის სახელიც „დიანუსიდან“ წარმოდგება, რაც ნიშნავს: ბუნების, სინათლის, მთათა და ტყეთა, წყაროთა, ნადირობის, საერთოდ, მცენარეთა და ცხოველთა სიცოცხლის, კერძოდ, მშობიარობის ქალღმერთია, როგორც ლუცინა (არა მთვარისა, როგორც ვარაუდობენ), ღარიბი პლებეების მფარველი უპირატესად. ამრიგად, ამ რომაულ ქალღმერთში უკვე იყო არტემიდეს მრავალი ფუქნცია, რამაც დროთა მანძილზე ხელი შეუწყო მის გაიგივებას არტემიდესთან და ჰეკატესთან, უფრო ქალები სცემდნენ თაყვანს „ღამით მანათობელ“ დიანას. ასე ეძახდნენ იმისათვის, რომ მის ტაძარს პალატინზე ღამ-ღამობით ანათებდნენ. ამ ტაძრის ახალი ქურუმი ორთაბრძოლაში კლავდა ძველს (მერე მას სცვლიდა ლტოლვილი მონა), რაც დიანას უფრო ანათესავებდა ტავრის არტემიდესთან, რომელიც აგრეთვე სისხლიან კულტთანაა დაკავშირებული. ჰქონდა ტაძარი და ჭალა ტაიფატის მთაზე. ამაყი, პირმშვენიერი, ტანსარო, ფეხმარდი, კაპარჭოსანი ქალწული არტემიდე-დიანა, ქართული დალის ანტიკური ორეული, პლეადის პოეტური სკოლის მგოსანთა საყვარელი სახეა. რონსარი ანტიკურ ღმერთებს ისე აღწერს, როგორც ფონტენებლოს სურათებზეა. მოგვიანებით მთავრის ქალღმერთადაც ცნობილი მომხიბლავი დიანა საერთოდ ნიმუშად იქცა მგოსანთა და მხატვართათვის. „ჩირაღდნოსან ღამეულ ლანდთა ასულსა და მემკვიდრეს“ ღრმააზროვანი სონეტები უძღვნეს პლეადის წევრებმა: რემი ბელომ, ლუიზა ლაბემ და სხვა. ქალის იდეალია ფრანჩესკო პრიმატიჩოს, ბოლონიელი ოსტატის შემოქმედებაში („დიანა და აქტეონი“, 1541-47, ნახატი, ლუვრი). ხელოვნებაში კი დიანა ასახულია ლამაზი ქალის სახით, თავზე დიადემით (შუბლის ბაფთით ან ახალი მთვარით) ფართოსახელოებიანი პერანგი („ტუნიკა“) აცვია, ფეხზე სანდლები; მხარზე კაპარჭი ჰკიდია; ხელში ისარი ან ჩირაღდანი უჭირავს (დღისა და ღამის ქალღმერთის ატრიბუტები), ხშირტად მის გვერდით ირემიც წევს (ვერსალის დიანა, ლუვრი) ან ძაღლი ახლავს (ვატიკანის დიანა), ზოგჯერ ტახიც. ხშირად მოუსხამს ვეფხვის ტყავი (რუბენსი, „დიანა ნადირობიდან ბრუნდება“), ან ამაზონივითაა, ირმებზე ამხედრებულა. საერთოდ, ანტიკის შემდეგ დიანა-არტემიდეს სახე მხატვრებისათვის განურჩევველია. ეს ორივე, მშვენიერი მონადირე ქალწულის სახეში იყრის თავს. საქვეყნოდ ცნობილია ბრინჯაოს თავი (ბრიტანეთის მუზეუმი), კოლინისა, ნეაპოლიტანის დიანები, ერმიტაჟის სამი ბიუსტი (ძვ. წ. IV საუკუნე, ბერძნული დედნის რომაული ასლი; სხვა ასლი, მესამე საუკუნისა; ჯოვანი მარია ბენძონისა (იტალ. Giovanni Maria Benzoni) — მარმარილოში, XIX საუკუნე); ქართული საბჭოთა ენციკლოპედია, ტ. 3, თბ., 1978. — გვ. 502. აკ. გელოვანი „მითოლოგიური ლექსიკონი“. გვ. 137. შეგიძლიათ იხილოთ მედიაფაილები თემაზე „დიანა (მითოლოგია)“ ვიკისაწყობში.
იოანე დამასკელი

იოანე დამასკელი (დ. დაახლოებით 675 ან 676, დამასკო — გ. დაახლოებით 4 დეკემბერი, 749, საბაწმიდის ლავრა) — ბიზანტიელი ღვთისმეტყველი, ფილოსოფოსი და მწერალი. მართლმადიდებელი ეკლესიის წმინდანი, ხსენების დღე არის ძველი სტილით 4 დეკემბერი, ახალი სტილით — 17 დეკემბერი. ბერძნული პატრისტიკის სისტემატიზატორი. იოანე დამასკელი დაიბადა არაბი ქრისტიანის ოჯახში. საეკლესიო და საერო განათლება მიიღო სიცილიელი სამხედრო ტყვე კოზმასაგან, რომელთან ერთად ბერად შედგა (732) იერუსალიმში საბას მონასტერში, სადაც გააჩაღა სალიტერატურო მოღვაწეობა. გარდაცვლილი, 754 წელს საეკლესიო კრებაზე შეაჩვენეს ხატთაყვანისმცემლობისათვის. იოანე დამასკელი ამოცანად ისახავდა გაეერთიანებინა მრავალფეროვანი იდეური მასალა და შეექმნა დახშული მეცნიერული სისტემა. საეკლესიო დოგმებისა და არისტოტელეს ლოგიკის ბაზაზე შექმნა სქოლასტიკის მეთოდი. მისი მთავარი ფილოსოფიური და თეოლოგიური შრომაა „წყარო ცოდნისა“ (დაახლოებით 742). გავლენა მოახდინა ალბერტ დიდზე, თომა აკვინელზე და სხვებზე. მისი თხზულებანი გავრცელდა საქართველოში, ძველ რუსეთსა და სხვა ქვეყნებში. მისმა თეზისმა თეოლოგიისადმი ფილოსოფიის დაქვემდებარებულობის შესახებ დიდი გავლენა მოახდინა დასავლური სქოლასტიკის განვითარებაზე. ლიტერატურის ისტორიაში იოანე დამასკელი შევიდა როგორც გამოჩენილი პოეტი, მთელი რიგი საეკლესიო საგალობლების ავტორი. აღსანიშნავია მისი პოლემიკური თხზულებები ხატმებრძოლთა იაკობიტთა, მანიქეველთა, ნესტორიანელთა წინააღმდეგ. აგრეთვე მრავალი ასკეტური და დოგმატური თხზულება-ჰომილია. ბიზანტიურ ჰიმნოგრაფიაში ღრმა კვალი დატოვა მისმა ე. წ. „კანონებმა“. იოანე დამასკელის მრავალი თხზულება ქართულად თარგმნეს ექვთიმე და გიორგი მთაწმიდელებმა ეფრემ მცირემ, არსენ იყალთოელმა და სხვებმა. არსენ იყალთოელის თარგმნით უხვად უსარგებლია სულხან-საბა ორბელიანს „სიტყვის კონის“ შედგენის დროს. იოანე დამასკელის თხზულების „წყარო ცოდნისა“ ხელნაწერი დაცულია კ. კეკელიძის სახელობის ხელნაწერთა ინსტიტუტის ფონდებში (A-24, S-1468). მიმინოშვილი რ., იოანე დამესკელის „გარდამოცემის“ ქართული თარგმანები, თბ., 1966; ნუცუბიძე შ., ქართული ფილოსოფიის ისტორია, ტ. 2, თბ., 1958; ყაუხჩიშვილი ს., ბერძნული ლიტერატურის ისტორია, ტ. 3, თბ., 1973 ქართული საბჭოთა ენციკლოპედია, ტ. 5, თბ., 1980. — გვ. 189. ↑ http://digitale.beic.it/primo_library/libweb/action/search.do?fn=search&vid=BEIC&vl%283134987UI0%29=creator&vl%28freeText0%29=Ioannes%20Damascenus%20 ↑ BeWeB <a href="https://wikidata.org/wiki/Track:Q77541206"></a> ↑ Deutsche Nationalbibliothek Record #118557971 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Mirabile: Digital Archives for Medieval Culture — SISMEL – Edizioni del Galluzzo. <a href="https://wikidata.org/wiki/Track:Q85138432"></a><a href="https://wikidata.org/wiki/Track:Q85135665"></a> ↑ Czech National Authority Database <a href="https://wikidata.org/wiki/Track:Q13550863"></a>
ოშორა

ოშორა შეიძლება აღნიშნავდეს: ოშორა — მთა თრიალეთის ქედზე ოშორა — მდინარე საქართველოში ოშორა — სოფელი ასპინძის მუნიციპალიტეტში
გუმუშჰანეს პროვინცია

გუმუშჰანეს პროვინცია (თურქ. Gümüşhane ili) — პროვინცია (ილი) ჩრდილო-აღმოსავლეთ თურქეთში, შავი ზღვის რეგიონში. ადმინისტრაციული ცენტრი – ქალაქი გუმუშჰანე. მოიცავს 6 რაიონს. არსებობს ვარაუდი, რომ გუმუშჰანეს პროვინციაში მდებარეობდა საქართველოს ისტორიული სამხრეთ-დასავლეთ საზღვარი რკინის პალო პროვინციას აღმოსავლეთით ესაზღვრება ბაიბურთის, სამხრეთით – ერზინჯანის, ჩრდილოეთით ტრაპიზონის, ხოლო დასავლეთით გირესუნის პროვინციები. მოსახლეობა 191 ათ. ადამიანი (2007). უდიდესი ქალაქია: გუმუშჰანე (30 ათ. ადამიანი, 2000). თურქეთის რეგიონები თურქეთის პროვინციები თურქეთის რაიონები Province of GÜMÜSHANE ↑ Population of provinces by years - 2000-2018 — Turkish Statistical Institute. <a href="https://wikidata.org/wiki/Track:Q1375058"></a> ↑ Turkish Statistical Institute — 1926. <a href="https://wikidata.org/wiki/Track:Q1375058"></a><a href="https://wikidata.org/wiki/Track:Q55720486"></a> ↑ დუმბაძე მ. (1954). „„გურიის სამთავროს სოციალურ-ეკონომიური ვითარება XIX საუკუნის პირველ მესამედში““, მასალები საქართველოსა და კავკასიის ისტორიისათვის, ნაკვეთი XXX. თბილისი: საქართველოს სსრ მეცნიერებათა აკადემიის გამომცემლობა, გვ. 5.
თოქათის პროვინცია

თოქათის პროვინცია (თურქ. Tokat ili) – პროვინცია (ილი) ჩრდილო-აღმოსავლეთ თურქეთში, შავი ზღვის რეგიონში. ადმინისტრაციული ცენტრი – ქალაქი თოქათი. მოიცავს 12 რაიონს. პროვინციას ესაზღვრება ამასიის, იოზგათის, სივასის და ორდუს პროვინციები. მოსახლეობა 869 ათ. ადამიანი (2007). უდიდესი ქალაქია: თოქათი (113 ათ. ადამიანი, 2007). თურქეთის რეგიონები თურქეთის პროვინციები თურქეთის რაიონები Province of TOKAT ↑ Population of provinces by years - 2000-2018 — Turkish Statistical Institute. <a href="https://wikidata.org/wiki/Track:Q1375058"></a> ↑ Turkish Statistical Institute — 1926. <a href="https://wikidata.org/wiki/Track:Q1375058"></a><a href="https://wikidata.org/wiki/Track:Q55720486"></a>
ამასიის პროვინცია

ამასიის პროვინცია (თურქ. Amasya ili) — პროვინცია (ილი) ჩრდილო-აღმოსავლეთ თურქეთში, შავი ზღვის რეგიონში. ადმინისტრაციული ცენტრი — ქალაქი ამასია. მოიცავს 7 რაიონს. ამასიის პროვინციას ესაზღვრება თოქათის, იოზგათის, სამსუნის და ჩორუმის პროვინციები. პროვინცია მდებარეობს მდინარე იეშილ-ირმაქის შუა დინებაში. მოსახლეობა 352 ათ. ადამიანი (2007). უდიდესი ქალაქებია: ამასია (74 ათ. ადამიანი, 2000), მერზიფონი. თურქეთის რეგიონები თურქეთის პროვინციები თურქეთის რაიონები Province of AMASYA ↑ Population of provinces by years - 2000-2018 — Turkish Statistical Institute. <a href="https://wikidata.org/wiki/Track:Q1375058"></a> ↑ Turkish Statistical Institute — 1926. <a href="https://wikidata.org/wiki/Track:Q1375058"></a><a href="https://wikidata.org/wiki/Track:Q55720486"></a>
სინოპის პროვინცია

სინოპის პროვინცია (თურქ. Sinop ili) – პროვინცია (ილი) ჩრდილო-აღმოსავლეთ თურქეთში, შავი ზღვის რეგიონში. ადმინისტრაციული ცენტრი – ქალაქი სინოპი. მოიცავს 9 რაიონს. ჩრდილოეთით პროვინციას საზღვრავს შავი ზღვა. ასევე ესაზღვრება კასთამონუს, სამსუნის და ჩორუმის პროვინციები. მოსახლეობა 225 ათ. ადამიანი 2000 წლის აღწერით, ხოლო 185 ათ. ადამიანი 2007 წლის შეფასებით. უდიდესი ქალაქებია: სინოპი (30 ათ. ადამიანი, 2000), ბოიაბადი. თურქეთის რეგიონები თურქეთის პროვინციები თურქეთის რაიონები Province of SINOP ↑ Population of provinces by years - 2000-2018 — Turkish Statistical Institute. <a href="https://wikidata.org/wiki/Track:Q1375058"></a>
ინგლისური ენა (PET)

PET, იგივე ფი-ი-თი არის Preliminary English Test-ის აბრევიაცია და წარმოადგენს საშუალო დონის სირთულის გამოცდას ინგლისურ ენაში, ანუ ე.წ. ფი-ი-თი (PET) არის გამოცდის ერთი ნაირ-სახეობა იმ მოქალაქეთათვის, რომელთაც სურთ რომელიმე ინგლისურენოვან ქვეყანაში მიიღონ განათლება. საქართველოში ამ გამოცდას „ქემბრიჯის კურსსაც“ უწოდებენ, რაც არ მთლად მართებული; ფი-ი-თი კი არის კემბრიჯის უნივერსიტეტის სამეცნიერო ბაზაზე შექნილი სახელმძღვანელო, მაგრამ იგი მხოლოდ ერთ-ერთი კურსის სახელწოდებაა მრავალთა შორის. ესენია; PET: Preliminary English Test, ანუ ფი-ი-თი განკუთვნილია: საშუალო დონე FCE: First Certificate in English, ანუ ეჶ-სი-ი განკუთვნილია: ზედა საშუალო დონის მქონეთათვის CAE: Certificate in Advanced English, ანუ სი-ეჲ-ი განკუთვნილია: წინწაწეული დონის მქონეთათვის CPE: Certificate of Proficiency in English, ანუ სი-ფი-ი განკუთვნილია: საკმაოდ წინწაწეული დონის მქონეთათვის BEC: Business English Certificate, ანუ ბი-ი-სი განკუთვნილია: საშუალოდან წინწაწეულამდე დონის მქონეთათვის) ფი-ი-თი შეესაბამება საერთო ევროპული სარეფერენციო ჩარჩოს B1 კომპეტენციების საფეხურს მთავარი საკითხების გაგება ტექსტში, სადაც ნორმატიული ენაა გამოყენებული და საუბარია სამუშაოზე, სკოლა, თავისუფალი დრო და ა.შ. ყველა იმ სიტუაციის დაძლევა, რომელიც შეიძლება შესასწავლი ენის ქვეყნებში მოგზაურობისას მოხდეს. ნაცნობ და პირად თემებზე უბრალოდ და გასაგებად აზრის გამოხატვა. საკუთარ შთაბეჭდილებებსა და მოვალეობებზე საუბარი, ოცნებების, იმედებისა და მიზნების ფორმულირება, დაგეგმვა, საკუთარ შეხედულებათა დასაბუთება, ანდა განმარტება. გამოცდის ეს ნაწილი მთლიანობაში 90 წუთს მიმდინარეობს. გამოცდის ამ ნაწილში უნდა შემოწმდეს კითხვის უნარი. გამოსაცდელმა პირმა უნდა შეძლოს სხვადასხვა სპეციფიკური ხასიათის ტექსტის, ამონარიდის არა მარტო საკმაო სისხარტით წაკითხვა, არამედ გაგება ბროშურიდან, გაზეთიდან, ან ჟურნალიდან. გამოსაცდელმა პირმა უნდა გაარჩიოს ტექსტის არსებითი სათქმელი მეორეხარისხოვნისაგან და უნდა ჩაწვდეს მიწოდებული ტექსტის ავტორის ინტენციას . ტექსტში მოცემული მცირე რაოდენობის უცნობი სიტყვების მნიშვნელობას უნდა მიხვდეს უკვე ცნობილი სიტყვების ხარჯზე. უნდა შეეძლოს სხვადასხვა აგებულების წინადადებათა გამოყენება. გამოცდის წერით ნაწილში უნდა შემოწმდეს ის, თუ რამდენად გამართულად შეუძლია გამოსაცდელ პირს დაწეროს მცირე მოცულობის (დაახლ. 100 სიტყვა) თხზულება, ან წერილი. განსაკუთრებული ყურადღება ექცევა წინადადებების აგების უნარს, ვოკაბულარს, მართლწერასა და სასვენი ნიშნების მართებულად დასმა-გამოყენების ჩვევებს. გარდა ამისა, ცალკეულ ტექსტებში გამოტოვებული ადგილების შევსებას. მიღებული ინფორმაციების გადამუშავება-გარდაქმნას მცირე საფორმულარე სახის ნომინალურ წინადადებებში – ვერბალიზაცია, ნომინალიზაცია. გამოცდის ეს ნაწილი 30 წუთს მიმდინარეობს. გამოცდის ეს ნაწილი 10 წუთს მიმდინარეობს. უცხოური ენების ფლობის საერთო ევროპული კომპეტენციები
ოშორა (მთა)

ოშორა, ჩიტისკიბე — მთა საქართველოში, სამცხე-ჯავახეთის მხარეში, ასპინძისა და ბორჯომის მუნიციპალიტეტების ადმინისტრაციულ საზღვარზე. მდებარეობს თრიალეთის ქედის დასავლეთ განშტოების საბადურის თხემზე, მდინარე თისელისღელის (მტკვრის მარჯვენა შენაკადი) სათავეში. სიმაღლე ზღვის დონიდან 2607 მ. აგებულია შუაეოცენური ლავურგანფენებიანი ანდეზიტური ტუფ-ბრექჩიებითა და ტუფ-ქვიშაქვებით. კალთები დასერილია თისელისღელის და ოშორის მარჯვენა შენაკადთა ხევ-ხეობებით. ჩრდილო-დასავლეთ კალთაზე შერეული ტყეებია, დანარჩენი შემოსილია სუბალპური და ალპური მდელოებით. ჯაყელი ქ., ქართული საბჭოთა ენციკლოპედია, ტ. 7, თბ., 1984. — გვ. 620.
ოშორა (მდინარე)

ოშორა — მდინარე ასპინძის მუნიციპალიტეტში, თრიალეთის ქედის სამხრეთ კალთაზე, მტკვრის მარჯვენა შენაკადი. სათავე აქვს ზღვის დონიდან 2415 მ-ზე. სიგრძე 19 კმ, აუზის ფართობი 71,5 კმ. საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა — შემოდგომასა და ზამთარში. საშუალო წლიური ხარჯი შესართავთან 1,07 მ³/წმ. აფხაზავა ი., ქართული საბჭოთა ენციკლოპედია, ტ. 7, თბ., 1984. — გვ. 620.
ოშოშა

ოშოშა, ოშიში (Glechoma) — მცენარეთა გვარი ტუჩოსანთა ოჯახისა. მრავალწლოვანი ბალახოვანი მცენარეებია. გრძელი, გართხმული ღეროები და იისფერი ყვევილები აქვთ. გვარში სულ 10-12 სახეობაა, რომელიც გავრცელებულია ევრაზიაში. საქართველოში მხოლოდ 1 სახეობაა — Glechoma hederacea. ხარობს ტენიან ადგილებში, ბუჩქნარებში, ტყის პირებზე, როგორც სარეველა — ბოსტნებსა და ბაღებში, მთის ქვედა და შუა სარტყელში. კარგი თაფლოვანი მცენარეა. შეიცავს ეთეროვან ზეთებსა და მთრიმლავ ნივთიერებებს. ნორჩი ყლორტები იჭმება. ძველად ხალხურ მედიცინაში იყენებდნენ. ხინთიბიძე ლ., ქსე, ტ. 7, გვ. 621, თბ., 1984
ოჩამჩირის ნაქალაქარი

ოჩამჩირის ნაქალაქარი — მრავალფენიანი არქეოლოგიური ძეგლი ოჩამჩირის მუნიციპალიტეტის ტერიტორიაზე, აფხაზეთის ავტონომიური რესპუბლიკა. მდინარე ჯიქიმურის შესართავთან. გათხარეს 1935-1936 წლებში (ბორის კუფტინი, მ. ივაშჩენკო, ლ. სოლოვიოვი). აღმოჩნდა 3 სხვადასხვა დროის (ლითონის ინდუსტრიის საწყისი ეპოქის, ანტიკური ხანის და შუა საუკუნეები) ნამოსახლარის ნაშთები. ოჩამჩირის ანტიკური ხანის ნამოსახლარი გაიგივებულია ფსევდოსკილაკ კარიანდელის (ძვ. წ. IV საუკუნე) „პერიპლუსში“ მოხსენიებულ ქ. გიენოსთან. დასახლებული იყო თხრილით გარშემორტყმული ხელოვნური ბორცვები. დასახლების ეს ტიპი დამახასიათებელი იყო კოლხეთის სამეფოსათვის თავისებური ფიზიკურ-გეოგრაფიული პირობების გამო. შემორჩენილია თიხაკეპნილი იატაკებისა და კედლების შელესილობის ნაშთები. აღმოჩენილია თიხისა და მინის ჭურჭლის ნატეხები, ლითონის (ოქრო, რკინა, ბრინჯაო) სამკაული და იარაღი. გვხვდება აგრეთვე თიხის ბერძნული ნაწარმი, რომლის უადრესი ნიმუშები ძვ. წ. V საუკუნის შუა წლებით თარიღდება. ოჩამჩირის მუნიციპალიტეტის ძეგლების სია Куфтин Б. А., Материалы к археологии Колхиды, т. 2, Тб., 1950; კაჭარავა დ., ქართული საბჭოთა ენციკლოპედია, ტ. 7, თბ., 1984. — გვ. 621.
სამსუნის პროვინცია

სამსუნის პროვინცია (თურქ. Samsun ili) – პროვინცია (ილი) ჩრდილო-აღმოსავლეთ თურქეთში, შავი ზღვის რეგიონში. ადმინისტრაციული ცენტრი – ქალაქი სამსუნი. მოიცავს 15 რაიონს. სამსუნის პროვინცია მდებარეობს შავ ზღვასთან მდინარეების ყიზილ-ირმაქისა და იეშილ-ირმაქის შესართავთან. ესაზღვრება თოქათის, ორდუს, სინოპის, ამასიისა და ჩორუმის პროვინციები. მოსახლეობა 1,187ათ. ადამიანი (2007). უდიდესი ქალაქებია: სამსუნი (363 ათ. ადამიანი, 2000), ბაფრა, თერმე. თურქეთის რეგიონები თურქეთის პროვინციები თურქეთის რაიონები Province of SAMSUN ↑ Population of provinces by years - 2000-2018 — Turkish Statistical Institute. <a href="https://wikidata.org/wiki/Track:Q1375058"></a> ↑ Turkish Statistical Institute — 1926. <a href="https://wikidata.org/wiki/Track:Q1375058"></a><a href="https://wikidata.org/wiki/Track:Q55720486"></a>
ჩორუმის პროვინცია

ჩორუმის პროვინცია (თურქ. Çorum ili) — პროვინცია (ილი) ჩრდილო-აღმოსავლეთ თურქეთში, შავი ზღვის რეგიონში. ადმინისტრაციული ცენტრი — ქალაქი ჩორუმი. მოიცავს 14 რაიონს. ჩორუმის პროვინციას ესაზღვრება სამსუნი, კასთამონუ, სინოპი, ამასია და ცენტრალური ანატოლიის 3 პროვინცია: ჩანქირი, იოზგათი და ქირიქკალე. მოსახლეობა 560 ათ. ადამიანი (2007). უდიდესი ქალაქია: ჩორუმი (178 ათ. ადამიანი, 2000). თურქეთის რეგიონები თურქეთის პროვინციები თურქეთის რაიონები Province of ÇORUM ↑ Population of provinces by years - 2000-2018 — Turkish Statistical Institute. <a href="https://wikidata.org/wiki/Track:Q1375058"></a> ↑ Turkish Statistical Institute — 1926. <a href="https://wikidata.org/wiki/Track:Q1375058"></a><a href="https://wikidata.org/wiki/Track:Q55720486"></a>
არმიათა ჯგუფი „კურლანდია“

არმიათა ჯგუფი „კურლანდია“ (გერმ. Heeresgruppe Kurland) — გერმანულ არმიათა დიდი შენაერთი მეორე მსოფლიო ომის დროს. არმიათა ჯგუფი „კურლანდია“ შეიქმნა 1945 წლის 25 იანვარს კურლანდიაში, მას შემდეგ რაც არმიათა ჯგუფი „ჩრდილოეთი“ გაუქმებულ იქნა. 29 იანვარი 1945 - გენერალ-პოლკოვნიკი ჰაინრიხ გოტფრიდ ფონ ფიტინგჰოფი 10 მარტი 1945 - გენერალ-პოლკოვნიკი ლოთარ რენდულიჩი 6 აპრილი 1945 - გენერალ-პოლკოვნიკი კარლ ჰილპერტი სახმელეთო არმიების ჯგუფები 639-ე სადაზვერვო პოლკი დაქვემდებარებული შენაერთები Tessin, Georg. «Verbände und Truppen der deutschen Wehrmacht und Waffen-SS im Zweiten Weltkrieg 1939—1945», Biblio Verlag, Osnabrück, 1976. ISBN 3-7648-1083-1
ბართინის პროვინცია

ბართინის პროვინცია (თურქ. Bartın ili) — პროვინცია (ილი) ჩრდილო-აღმოსავლეთ თურქეთში, შავი ზღვის რეგიონში. ადმინისტრაციული ცენტრი — ქალაქი ბართინი. მოიცავს 4 რაიონს. ჩრდილოეთით პროვინციას საზღვრავს შავი ზღვა. ასევე ესაზღვრება კასთამონუს, ყარაბუქის და ზონგულდაქის პროვინციები. მოსახლეობა 184 ათ. ადამიანი 2000 წლის აღწერით, ხოლო 159 ათ. ადამიანი 2007 წლის შეფასებით. უდიდესი ქალაქია: ბართინი (36 ათ. ადამიანი, 2000). თურქეთის რეგიონები თურქეთის პროვინციები თურქეთის რაიონები Province of BARTIN ↑ Population of provinces by years - 2000-2018 — Turkish Statistical Institute. <a href="https://wikidata.org/wiki/Track:Q1375058"></a> ↑ Turkish Statistical Institute — 1926. <a href="https://wikidata.org/wiki/Track:Q1375058"></a><a href="https://wikidata.org/wiki/Track:Q55720486"></a>
ოჩოფეხა

ოჩოფეხა, ფეხჭოჭინა (ლათ. Himantopus himantopus) — ფრინველთა მეჭვავიასნაირთა რიგისა. მისი სხეულის სიგრძე 40 სმ აღწევს. აქვს გრძელი ნისკარტი და მაღალი წითელი ფეხები. ზურგი, კეფა, კისრის უკანა მხარე და ნისკარტი შავი, თეთრი მუცელი. კოსმოპოლიტური ფორმაა — გავრცელებულია თითქმის ყველგან. საქართველოში გვხვდება მხოლოდ მიმოფრენისას. ოჩოფეხა ბინადრობს ზღვებისა და ტბების ქვიშნარ ნაპირებზე. ბუდობს კოლონიებად. მაისში დედალი დებს 4 კვერცხს, კრუხობს 25 დღე-ღამე. ოჩოფეხა იკვებება წყლის მწერებითა და მათი მატლებით, თევზებისა და ბაყაყების ქვირითით. ჟორდანია რ., ქართული საბჭოთა ენციკლოპედია, ტ. 7, თბ., 1984. — გვ. 623. ↑ ჟორდანია რ., ქართული საბჭოთა ენციკლოპედია, ტ. 6, თბ., 1983. — გვ. 651.
დუზჯეს პროვინცია

დუზჯეს პროვინცია (თურქ. Düzce ili) — პროვინცია (ილი) ჩრდილო-დასავლეთ თურქეთში, შავი ზღვის რეგიონში. ადმინისტრაციული ცენტრი – ქალაქი დუზჯე. მოიცავს 8 რაიონს. ჩრდილოეთით პროვინციას საზღვრავს შავი ზღვა. ასევე ესაზღვრება ბოლუს, ზონგულდაქის და საქარიის პროვინციები. ხშირია მიწისძვრები. მოსახლეობა 329 ათ. ადამიანი 2007 წლის შეფასებით. უდიდესი ქალაქია:დუზჯე (56 ათ. ადამიანი, 2000). პროვინციას თურქეთში უწოდებენ "თურქეთის გაერთიანებულ ერებს", რადგან აქ ცხოვრობენ: თურქები, ადიღეელები, აფხაზები, ჩვენებურები (ქართველი მუსლიმები), ლაზები, ბოშები და ემიგრანტები ბალკანეთიდან. პროვინცია გამოეყო ბოლუს პროვინციას 1999 წლის ნოემბრის დამანგრეველი მიწისძვრის დროს. თურქეთის რეგიონები თურქეთის პროვინციები თურქეთის რაიონები Province of DÜZCE ↑ http://www.duzce.gov.tr/genel-bilgi ↑ Population of provinces by years - 2000-2018 — Turkish Statistical Institute. <a href="https://wikidata.org/wiki/Track:Q1375058"></a>
ოჩოფეხა (მრავალმნიშვნელოვანი)

ოჩოფეხა შეიძლება აღნიშნავდეს: ოჩოფეხა — ფრინველი ოჩოფეხა — ჭაობიან ადგილებში გასასვლელი მოწყობილობა.
ჩეხეთისა და სლოვაკეთის მართლმადიდებელი ეკლესია

ჩეხეთისა და სლოვაკეთის მართლმადიდებელი ეკლესია (ჩეხ. Pravoslavná církev v Českých zemích a na Slovensku — ჩეხეთისა მიწებისა და სლოვაკეთის მართლმადიდებელი ეკლესია) — ავტოკეფალური, მართლმადიდებელი ეკლესია, უკავია მე–14 ადგილი მართლმადიდებელი ეკლესიების დიფტიქში. იურისდიქცია ვრცელდება ჩეხეთსა და სლოვაკეთზე. დაარსდა დიდი მორავიის სამთავროს ტერიტორიაზე 863 წელს წმინდანი ძმების კირილე და მეთოდეს მიერ. მეორე მსოფლიო ომის შემდეგ შედიოდა მოსკოვის საპატრიარქოს იურისდიქციაში, ავტოკეფალია მოიპოვა 1951 წელს. აქვს 4 ეპარქია: პრაღის (რეზიდენცია პრაღაში), ოლომოუცკო–ბრნოს (ბრნო), პრეშოვის (პრეშოვი) და მიხაილოვსკის (მიხაილოვცე). ეკლესიის სათავეში დგას მიტროპოლიტი პრეშოვისა და სრულიად ჩეხეთისა და სლოვაკეთისა, უნეტარესი როსტისლავი. 2001 წლის აღწერით სლოვაკეთში ეკლესიას ჰყავს 50 363 მრევლი, ხოლო ჩეხეთში – 22 968 (რომელთა უმრავლესობა ეროვნებით უკრაინელია). ავტოკეფალური მართლმადიდებელი ეკლესიები ჩეხეთისა და სლოვაკეთის მიტროპოლიტები ჩეხეთის მართლმადიდებელი ეკლესიის ოფიციალური საიტი დაარქივებული 2019-12-25 საიტზე Wayback Machine. სლოვაკეთის მართლმადიდებელი ეკლესიის ოფიციალური საიტი ელექტრონული გამოცემა "ხატულა" დაარქივებული 2021-01-15 საიტზე Wayback Machine. ჟურნალი "მართლმადიდებლობის ხმა"